"Setswana Puo ya Gae (HL)/P2 8 DBE/Ngwanaitseele 2014 NSC POTSO 3 (DIPOTSO TSE DIKHUTSHWANE) Maboko a Setswana – MK Mothoagae Buisa nopolo e e latelang, mme o arabe dipotso. MOJAMMOGO-MMOLAYA-MOTHO – CLS Thobega 1 Ke iphorile ka tsamaya le Sebonego 2 Morwa Kgaratlho, re ntshana se inong, 3 Motho ga a itsewe e se naga! 4 E re o bona tshukudu o ikanye setlhare! 5 Ga goroga morwadia Lotlhanyang, 6 A re tsena ka legare le Sebonego, 7 'Kgarebe la maila-go-lejwa-meno-sepipiri. 8 Tlhogo ntlha jaaka mmamasiloanoka. 9 Ke ne ke ipalela dikgang – dikgolo, 10 Morwarre a tla go ntseela dikgang, 11 Matsapa a ntsena mading mmeleng, 12 A nkoka tirong le lelapeng motshegare, 13 Dipuleng, diphefong le bosigo; 14 Meno-masweu a bolaya a tshega, 15 Ka baya gotlhe tsaleng madi le ntlo, 16 A nthekisa dithukuthing jaaka nama. 17 Naare selo se motho ke phologolo? 18 Ke ne ke namile setulong ntlo ya bulega. 19 Mophato wa banna wa nkeleka motshegare. 20 Wa re madi ga a ba tene botshelong. 21 Ka nna mosetlha, ka tlhoka molomo. 22 Ke utlwile ke setse ke kaname; 23 Ke tonne marago godimo, tlhogo tlase. 24 Ka bona mooki tlhogong ya me, 25 Matlho magolo a nyenyefetse ke matsadi 26 Koko ya nkisa lelapeng la gale-gale. 27 Meletlo ke re ke ye ya gantsi. 28 Tlwaelo ya go kgwa ga ke a itsalanya nayo. 29 Tseleng ke e kgwa letlametlo le nonne. 30 Le le lentsho e kete nonyane ya Ping. 3.1 Naya ponagalo ya poko e e tlhagelelang mo go mola 7 le mosola wa yona. (2) 3.2 Mmoki o kaya eng ka mela 22–23 ya leboko? (2) 3.3 Maikaelelo a mmoki a go dirisa diane tse di nang le bokao jo bo tsamaelang mo lebokong le ke afe? (2) 3.4 Naya sekapuo se se dirisitsweng mo go mola 30 le mosola wa sona. (2) 3.5 Ke thuto efe e o e ungwang go tswa mo lebokong le? (2) [10] Kwalololo e ileditswe Phetla"